กฎกระทรวงกฎกระทรวงกำหนดหลักเกณฑ์ วิธีการและเงื่อนไขในการออก การซื้อขาย การโอนและการใช้ตราสารหนี้เป็นหลักประกันพ.ศ. ๒๕๕๐[๑] อาศัยอำนาจตามความในมาตรา๕ และมาตรา ๑๑ แห่งพระราชบัญญัติการบริหารหนี้สาธารณะ พ.ศ. ๒๕๔๘รัฐมนตรีว่าการกระทรวงการคลังออกกฎกระทรวงไว้ ดังต่อไปนี้หมวด ๑การออกตราสารหนี้ ข้อ๑ กระทรวงการคลังจะออกตราสารหนี้ดังต่อไปนี้(๑) ตั๋วเงินคลัง(๒) พันธบัตร(๓) ตั๋วสัญญาใช้เงินการออกตราสารหนี้ตามวรรคหนึ่งจะมีใบตราสารหรือไร้ใบตราสารก็ได้ข้อ๒ ตราสารหนี้ประเภทมีใบตราสารให้เป็นไปตามแบบท้ายกฎกระทรวงนี้ข้อ๓ กระทรวงการคลังอาจมอบหมายให้ธนาคารแห่งประเทศไทยหรือนิติบุคคลอื่นเป็นนายทะเบียนก็ได้ข้อ๔ ให้นายทะเบียนมีหน้าที่จัดทำทะเบียนตราสารหนี้ให้ถูกต้องและเป็นปัจจุบันและเก็บรักษาทะเบียนตราสารหนี้ด้วยทะเบียนตราสารหนี้ตามวรรคหนึ่งอย่างน้อยต้องแสดงชื่อผู้ทรงตราสารหนี้และรายละเอียดที่จำเป็นเกี่ยวกับตราสารหนี้ข้อ๕ ให้ธนาคารแห่งประเทศไทยหรือนิติบุคคลที่กระทรวงการคลังประกาศกำหนดเป็นผู้รับฝากตราสารหนี้ประเภทไร้ใบตราสารข้อ๖ ผู้ทรงตราสารหนี้ประเภทมีใบตราสารซึ่งประสงค์จะเปลี่ยนเป็นประเภทไร้ใบตราสารให้แจ้งต่อผู้รับฝากตราสารหนี้พร้อมทั้งส่งมอบใบตราสารด้วยผู้รับฝากตราสารหนี้ต้องแจ้งการเปลี่ยนประเภทตราสารหนี้และส่งมอบใบตราสารนั้นต่อนายทะเบียนข้อ๗ ผู้ทรงตราสารหนี้ประเภทไร้ใบตราสารซึ่งประสงค์จะเปลี่ยนเป็นประเภทมีใบตราสารให้แจ้งต่อผู้รับฝากตราสารหนี้ที่ตนฝากตราสารหนี้ไว้ผู้รับฝากตราสารหนี้ต้องแจ้งการเปลี่ยนประเภทตราสารหนี้ไปยังนายทะเบียนเพื่อให้นายทะเบียนออกใบตราสารให้แก่ผู้ทรงตราสารหนี้นั้นข้อ๘ ให้ธนาคารแห่งประเทศไทยเป็นตัวแทนของกระทรวงการคลังในการจ่ายเงินสำหรับตั๋วเงินคลังและพันธบัตรหมวด ๒การซื้อขายตราสารหนี้ ข้อ๙ กระทรวงการคลังอาจมอบหมายให้นิติบุคคลอื่นนอกจากธนาคารแห่งประเทศไทยเป็นผู้จัดจำหน่ายตราสารหนี้ก็ได้ในกรณีที่กระทรวงการคลังมอบหมายให้นิติบุคคลอื่นเป็นผู้จัดจำหน่ายตราสารหนี้ต้องคำนึงถึงความสามารถในการกระจายตราสารหนี้และความเหมาะสมของค่าใช้จ่ายทั้งหมดที่เกี่ยวกับการจัดจำหน่ายตราสารหนี้ข้อ๑๐ นิติบุคคลผู้จัดจำหน่ายตราสารหนี้ตามข้อ๙ ต้องมีคุณสมบัติ ดังต่อไปนี้(๑)เป็นสถาบันการเงินที่ได้รับใบอนุญาตเป็นผู้จัดจำหน่ายหลักทรัพย์ตามกฎหมายว่าด้วยหลักทรัพย์และตลาดหลักทรัพย์หรือสถาบันการเงินที่มีกฎหมายจัดตั้งและ(๒)มีระบบเทคโนโลยีสารสนเทศที่เหมาะสมและเป็นประโยชน์ต่อการจัดจำหน่ายตราสารหนี้ส่วนที่ ๑ตั๋วเงินคลัง ข้อ๑๑ การจัดจำหน่ายตั๋วเงินคลังให้กระทำโดยวิธีการเสนอประมูลอัตราผลตอบแทนหรือวิธีการเสนอซื้อทั้งนี้ วิธีการเสนอซื้อจะกระทำได้ต่อเมื่อมีการจัดจำหน่ายตั๋วเงินคลังโดยวิธีการเสนอประมูลอัตราผลตอบแทนในคราวเดียวกันข้อ๑๒ ในการจัดจำหน่ายตั๋วเงินคลังตามข้อ๑๑ ให้กระทรวงการคลังออกประกาศ โดยมีรายละเอียดอย่างน้อย ดังต่อไปนี้(๑) วงเงินและอายุของตั๋วเงินคลัง(๒) สัดส่วนการจัดจำหน่ายตั๋วเงินคลังโดยวิธีการเสนอประมูลอัตราผลตอบแทนหรือวิธีการเสนอซื้อ(๓)วิธีการและเงื่อนไขในการเสนอประมูลอัตราผลตอบแทนหรือการเสนอซื้อและการจัดสรรตั๋วเงินคลัง(๔)เบี้ยปรับหรือการเลิกสัญญาในกรณีที่ชำระเงินค่าตั๋วเงินคลังล่าช้าหรือไม่ชำระ(ถ้ามี)ข้อ๑๓ การจัดจำหน่ายตั๋วเงินคลังโดยวิธีการเสนอประมูลอัตราผลตอบแทนมีหลักเกณฑ์ดังต่อไปนี้(๑) ผู้มีสิทธิเสนอประมูล ได้แก่ ธนาคารสถาบันการเงินที่ธนาคารแห่งประเทศไทยแต่งตั้งให้เป็นผู้ค้าหลักและนิติบุคคลที่กระทรวงการคลังประกาศกำหนด(๒) ผู้มีสิทธิเสนอประมูลตาม (๑) ที่ประสงค์จะเสนอประมูลต้องส่งคำเสนอตามแบบที่กระทรวงการคลังประกาศกำหนดไปยังธนาคารแห่งประเทศไทย(๓) ภายใต้บังคับข้อ ๑๖ให้กระทรวงการคลังจัดสรรตั๋วเงินคลังให้แก่ผู้เสนอประมูลที่เสนออัตราผลตอบแทนต่ำสุดก่อนแล้วจึงจัดสรรให้แก่ผู้เสนอประมูลที่เสนออัตราผลตอบแทนสูงขึ้นไปตามลำดับโดยไม่เกินวงเงินที่กำหนดในวันประมูลนั้น ๆและแจ้งผลให้ผู้เสนอประมูลทราบในวันประมูลนั้นในกรณีที่มีผู้เสนออัตราผลตอบแทนต่ำสุดหลายรายและจำนวนที่ขอประมูลเมื่อรวมกันแล้วเกินวงเงินที่กำหนดไว้ให้จัดสรรตั๋วเงินคลังแก่บุคคลดังกล่าวเฉลี่ยตามสัดส่วนจำนวนที่ผู้เสนอประมูลได้เสนอขอประมูลหากมีเศษเหลือ ให้จัดสรรให้แก่ผู้ที่เสนอประมูลเป็นรายแรกก่อน(๔)ผู้เสนอประมูลที่ได้รับการจัดสรรตั๋วเงินคลังจะต้องชำระเงินค่าตั๋วเงินคลังที่ได้รับการจัดสรรโดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินเข้าบัญชี กระแสรายวันงานจัดการตราสารหนี้ ที่ธนาคารแห่งประเทศไทย ทั้งนี้ตามระเบียบธนาคารแห่งประเทศไทยว่าด้วยการบริการบาทเนตข้อ๑๔ การจัดจำหน่ายตั๋วเงินคลังโดยวิธีการเสนอซื้อมีหลักเกณฑ์ดังต่อไปนี้(๑) ผู้มีสิทธิเสนอซื้อ ได้แก่บุคคลธรรมดาและนิติบุคคลที่กระทรวงการคลังประกาศกำหนด(๒) ผู้มีสิทธิเสนอซื้อตาม (๑)ที่ประสงค์จะเสนอซื้อต้องยื่นคำเสนอต่อสถาบันการเงินที่ธนาคารแห่งประเทศไทยแต่งตั้งให้เป็นผู้ค้าหลักหรือหน่วยงานอื่นที่กระทรวงการคลังประกาศกำหนด โดยระบุจำนวนที่ขอซื้อและคำรับรองว่าจะยอมรับอัตราผลตอบแทนถัวเฉลี่ยของผู้ที่ประมูลได้ในวันที่มีการประมูลอัตราผลตอบแทนในคราวเดียวกันนั้นทั้งนี้ตามแบบที่กระทรวงการคลังประกาศกำหนด(๓) เมื่อได้รับคำเสนอแล้ว ให้สถาบันการเงินหรือหน่วยงานอื่นตาม (๒)ส่งคำเสนอนั้นไปยังธนาคารแห่งประเทศไทย(๔)ให้กระทรวงการคลังจัดสรรตั๋วเงินคลังให้แก่ผู้เสนอซื้อตามเงื่อนไขที่กระทรวงการคลังประกาศกำหนด(๕)ผู้เสนอซื้อที่ได้รับการจัดสรรตั๋วเงินคลังจะต้องชำระเงินค่าตั๋วเงินคลังที่ได้รับการจัดสรรให้แก่สถาบันการเงินหรือหน่วยงานอื่นตาม(๒) ซึ่งตนได้ยื่นคำเสนอซื้อ โดยสถาบันการเงินหรือหน่วยงานอื่นนั้นจะต้องรับผิดชอบในการชำระเงินต่อธนาคารแห่งประเทศไทยโดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินเข้าบัญชี กระแสรายวันงานจัดการตราสารหนี้ ที่ธนาคารแห่งประเทศไทย ทั้งนี้ตามระเบียบธนาคารแห่งประเทศไทยว่าด้วยการบริการบาทเนตข้อ๑๕ คำ เสนอประมูลอัตราผลตอบแทนหรือคำเสนอซื้อให้ส่งโดยวิธีการทางอิเล็กทรอนิกส์ไปยังธนาคารแห่งประเทศไทยตามระเบียบธนาคารแห่งประเทศไทยว่าด้วยการให้บริการธุรกรรมประมูลตราสารหนี้ด้วยวิธีการทางอิเล็กทรอนิกส์ในกรณีที่มีเหตุขัดข้องทำให้ไม่สามารถส่งคำเสนอประมูลอัตราผลตอบแทนหรือคำเสนอซื้อด้วยวิธีการทางอิเล็กทรอนิกส์ตามวรรคหนึ่งได้ให้ส่งคำเสนอไปยังธนาคารแห่งประเทศไทยตามแบบและวิธีการที่ธนาคารแห่งประเทศไทยประกาศกำหนดข้อ๑๖ กระทรวงการคลังอาจไม่พิจารณาจัดสรรตั๋วเงินคลังให้แก่ผู้เสนอประมูลอัตราผลตอบแทนรายหนึ่งรายใดหรือทุกรายสำหรับจำนวนที่ขอประมูลทั้งหมดหรือบางส่วนในกรณี ดังต่อไปนี้(๑) มีการเสนออัตราผลตอบแทนบิดเบือนราคาตลาดอย่างมีนัยสำคัญ(๒)มีการเสนออัตราผลตอบแทนสูงเกินกว่าที่กระทรวงการคลังจะรับได้อันเนื่องมาจากเกิดความผันผวนทางการเมืองเศรษฐกิจ หรือสังคมในประเทศหรือต่างประเทศ ซึ่งก่อให้เกิดผลกระทบต่อตลาดการเงินในกรณีที่ไม่มีผู้ได้รับการจัดสรรตั๋วเงินคลังในการจัดจำหน่ายตามวรรคหนึ่งให้กระทรวงการคลังประกาศยกเลิกการจัดจำหน่ายตั๋วเงินคลังในส่วนนั้นหรือครั้งนั้นข้อ๑๗ เมื่อได้ประกาศยกเลิกการจัดจำหน่ายตั๋วเงินคลังตามข้อ๑๖ วรรคสอง หรือการจัดจำหน่ายตั๋วเงินคลังไม่เต็มตามวงเงินที่ประกาศกำหนดตามข้อ ๑๒กระทรวงการคลังจะนำวงเงินที่ยกเลิกหรือวงเงินที่เหลือนั้นไปรวมกับวงเงินการจัดจำหน่ายตั๋วเงินคลังในงวดต่อๆ ไปก็ได้ข้อ๑๘ ในการใช้เงินตามตั๋วเงินคลังให้ธนาคารแห่งประเทศไทยโอนเงินให้แก่ผู้ทรงตั๋วเงินคลังตามที่ได้รับแจ้งจากนายทะเบียนโดยในกรณีที่เป็นตั๋วเงินคลังประเภทมีใบตราสารการโอนเงินจะกระทำได้ก็ต่อเมื่อได้รับคืนใบตราสารแล้วส่วนที่ ๒พันธบัตร ข้อ๑๙ การจัดจำหน่ายพันธบัตรให้กระทำโดยวิธีการเสนอประมูลอัตราผลตอบแทนวิธีการเสนอซื้อ หรือวิธีการจำหน่ายโดยตรง ทั้งนี้วิธีการเสนอซื้อจะกระทำได้ต่อเมื่อมีการจัดจำหน่ายพันธบัตรโดยวิธีการเสนอประมูลอัตราผลตอบแทนในคราวเดียวกันในกรณีฉุกเฉินหรือจำเป็นเพื่อประโยชน์ในการบริหารหนี้สาธารณะจะใช้วิธีการจำหน่ายโดยเฉพาะเจาะจงหรือวิธีการตกลงราคาตามหลักเกณฑ์วิธีการ และเงื่อนไขที่กระทรวงการคลังประกาศกำหนดเป็นครั้งคราวก็ได้ข้อ๒๐ ให้นำความในข้อ ๑๒ ข้อ ๑๓ ข้อ ๑๔ข้อ ๑๕ ข้อ ๑๖ และข้อ ๑๗ มาใช้กับการจัดจำหน่ายพันธบัตรโดยวิธีการเสนอประมูลอัตราผลตอบแทนและวิธีการเสนอซื้อโดยอนุโลมข้อ๒๑ การจัดจำหน่ายพันธบัตรโดยวิธีการจำหน่ายโดยตรงมีหลักเกณฑ์ดังต่อไปนี้(๑) ให้กระทรวงการคลังจัดทำหนังสือเชิญชวนเผยแพร่เป็นการทั่วไปซึ่งอย่างน้อยต้องกำหนดเกี่ยวกับวงเงิน อายุของพันธบัตร อัตราดอกเบี้ยเงื่อนไขการโอนสิทธิ ข้อจำกัดการใช้พันธบัตรเป็นหลักประกันและเงื่อนไขการขายคืนพันธบัตร(๒) ผู้มีสิทธิซื้อ ได้แก่ บุคคลธรรมดา นิติบุคคลที่ไม่มุ่งแสวงหากำไรหรือนิติบุคคลอื่นตามที่กระทรวงการคลังประกาศกำหนด(๓) ผู้มีสิทธิซื้อตาม (๒) ที่ประสงค์จะซื้อพันธบัตรต้องส่งคำเสนอโดยระบุจำนวนที่ขอซื้อตามแบบที่กระทรวงการคลังกำหนดไปยังผู้จัดจำหน่ายตราสารหนี้(๔) ให้กระทรวงการคลังกำหนดหลักเกณฑ์ วิธีการและเงื่อนไขในการจำหน่ายพันธบัตรโดยคำนึงถึงการกระจายการถือพันธบัตร ความเป็นธรรมและความโปร่งใสในกรณีที่จัดจำหน่ายพันธบัตรได้ไม่เต็มตามวงเงินที่กำหนดไว้ในหนังสือเชิญชวนตาม(๑) กระทรวงการคลังจะนำวงเงินที่เหลือนั้นไปรวมกับวงเงินในการจัดจำหน่ายพันธบัตรในงวดต่อๆ ไปก็ได้ข้อ๒๒ ในการชำระดอกเบี้ยของพันธบัตรให้ธนาคารแห่งประเทศไทยโอนเงินให้แก่ผู้ทรงพันธบัตรหรือบุคคลอื่นตามคำร้องขอของผู้ทรงพันธบัตรทั้งนี้ตามที่ได้รับแจ้งจากนายทะเบียนข้อ๒๓ ให้นำความในข้อ ๑๘มาใช้กับการใช้เงินตามพันธบัตรโดยอนุโลมส่วนที่ ๓ตั๋วสัญญาใช้เงิน ข้อ๒๔ การออกและการจัดจำหน่ายตั๋วสัญญาใช้เงินให้กระทำโดยวิธีการเสนอประมูลอัตราผลตอบแทนเว้นแต่ในกรณีฉุกเฉินหรือจำเป็นเพื่อประโยชน์ในการบริหารหนี้สาธารณะจะใช้วิธีการตกลงราคาก็ได้ข้อ๒๕ การออกและการจัดจำหน่ายตั๋วสัญญาใช้เงินโดยวิธีการเสนอประมูลอัตราผลตอบแทนมีหลักเกณฑ์ดังต่อไปนี้(๑)ให้กระทรวงการคลังส่งหนังสือเชิญเข้าประมูลไปยังสถาบันการเงินหรือนิติบุคคลที่กระทรวงการคลังประกาศกำหนดทั้งนี้ตามที่กระทรวงการคลังเห็นสมควรโดยหนังสือเชิญเข้าประมูลอย่างน้อยต้องกำหนดเกี่ยวกับวงเงินอายุของตั๋วสัญญาใช้เงินเงื่อนไขเกี่ยวกับการใช้เงินตามตั๋วก่อนครบกำหนดเวลาใช้เงินและเงื่อนไขอื่นที่จำเป็นต่อการเสนอประมูลอัตราผลตอบแทน(๒) ผู้มีสิทธิเสนอประมูลตาม (๑)ที่ประสงค์จะเสนอประมูลอัตราผลตอบแทนต้องส่งคำเสนอโดยระบุอัตราผลตอบแทนตามแบบและหลักเกณฑ์ที่กระทรวงการคลังกำหนด(๓)ให้กระทรวงการคลังออกตั๋วสัญญาใช้เงินให้แก่ผู้เสนอประมูลที่เสนออัตราผลตอบแทนต่ำสุดทั้งนี้ ให้นำข้อ ๑๖ มาใช้บังคับโดยอนุโลม(๔) การชำระเงินค่าตั๋วสัญญาใช้เงินให้เป็นไปตามที่กระทรวงการคลังกำหนดหมวด ๓การโอนตราสารหนี้ ข้อ๒๖ การโอนตั๋วเงินคลังหรือพันธบัตรประเภทที่มีใบตราสารให้ผู้โอนและผู้รับโอนยื่นหนังสือขอโอนสิทธิต่อนายทะเบียนตามแบบที่นายทะเบียนกำหนดโดยแนบตั๋วเงินคลังหรือพันธบัตรที่จะโอนด้วยเมื่อนายทะเบียนได้ตรวจสอบความถูกต้องแล้วให้บันทึกการโอนและลงลายมือชื่อในตั๋วเงินคลังหรือพันธบัตรนั้นและส่งมอบให้แก่ผู้รับโอนรวมทั้งบันทึกการโอนในทะเบียนตั๋วเงินคลังหรือพันธบัตรด้วยข้อ๒๗ การโอนตั๋วเงินคลังหรือพันธบัตรประเภทไร้ใบตราสารให้ผู้ฝากตราสารหนี้ซึ่งเป็นผู้โอนแจ้งไปยังผู้รับฝากตราสารหนี้นั้นตามแบบหรือวิธีการที่ผู้รับฝากตราสารหนี้กำหนดการโอนตั๋วเงินคลังหรือพันธบัตรตามวรรคหนึ่งให้มีผลสมบูรณ์เมื่อผู้รับฝากตราสารหนี้ได้บันทึกในบัญชีของผู้ฝากตราสารหนี้ซึ่งเป็นผู้รับโอนแล้วข้อ๒๘ การโอนตั๋วสัญญาใช้เงินให้เป็นไปตามบทบัญญัติว่าด้วยตั๋วสัญญาใช้เงินแห่งประมวลกฎหมายแพ่งและพาณิชย์หมวด ๔การใช้ตราสารหนี้เป็นหลักประกันและการบังคับหลักประกัน ข้อ๒๙ ให้นำบทบัญญัติลักษณะ ๑๓ ในบรรพ ๓แห่งประมวลกฎหมายแพ่งและพาณิชย์มาใช้บังคับกับการใช้ตราสารหนี้ประเภทมีใบตราสารเป็นหลักประกันโดยวิธีจำนำโดยอนุโลมทั้งนี้ เว้นแต่ที่ได้บัญญัติไว้โดยเฉพาะแล้วในหมวดนี้ข้อ๓๐ ให้นำบทบัญญัติมาตรา ๗๔๘ (๑) (๒)และ (๓) มาตรา ๗๕๔ วรรคสอง มาตรา ๗๕๕ มาตรา ๗๕๖ มาตรา ๗๕๘ มาตรา ๗๖๑ มาตรา ๗๖๗ มาตรา๗๖๘ และมาตรา ๗๖๙ (๑) แห่งประมวลกฎหมายแพ่งและพาณิชย์มาใช้บังคับกับการใช้ตราสารหนี้ประเภทไร้ใบตราสารเป็นหลักประกัน โดยอนุโลมข้อ๓๑ วิธีการใช้ตราสารหนี้ประเภทไร้ใบตราสารเป็นหลักประกันและการถอนประกันตราสารหนี้ดังกล่าวให้เป็นไปตามที่กำหนดในข้อ ๓๒ และข้อ ๓๓เว้นแต่ในกรณีที่ศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์เป็นผู้รับฝากตราสารหนี้ให้เป็นไปตามกฎหมายว่าด้วยหลักทรัพย์และตลาดหลักทรัพย์ข้อ๓๒ ในการใช้ตราสารหนี้ประเภทไร้ใบตราสารเป็นหลักประกันให้ผู้ให้หลักประกันและผู้รับหลักประกันแจ้งต่อผู้รับฝากตราสารหนี้ตามแบบที่ผู้รับฝากตราสารหนี้กำหนดการใช้ตราสารหนี้เป็นหลักประกันตามวรรคหนึ่งให้มีผลสมบูรณ์เมื่อผู้รับฝากตราสารหนี้ได้บันทึกการใช้ตราสารหนี้นั้นเป็นหลักประกันในบัญชีของผู้รับหลักประกันแล้วเมื่อผู้รับหลักประกันร้องขอให้ผู้รับฝากตราสารหนี้ออกหลักฐานเพื่อยืนยันการใช้ตราสารหนี้นั้นเป็นหลักประกันให้แก่ผู้รับหลักประกันข้อ๓๓ การถอนประกันตราสารหนี้ประเภทไร้ใบตราสารให้ผู้ให้หลักประกันและผู้รับหลักประกันแจ้งต่อผู้รับฝากตราสารหนี้ตามแบบที่ผู้รับฝากตราสารหนี้กำหนดเมื่อผู้รับฝากตราสารหนี้ได้ตรวจสอบความถูกต้องแล้วให้บันทึกการถอนประกันตราสารหนี้นั้น ในบัญชีของผู้รับหลักประกันข้อ๓๔ การบังคับหลักประกันให้ดำเนินการดังต่อไปนี้(๑) ในกรณีที่ตราสารหนี้ถึงกำหนดชำระให้ผู้รับหลักประกันเรียกเก็บเงินตามตราสารหนี้ในวันถึงกำหนด โดยไม่ต้องบอกกล่าวแก่ผู้ให้หลักประกัน(๒) ในกรณีที่ตราสารหนี้ยังไม่ถึงกำหนดชำระให้ผู้รับหลักประกันบอกกล่าวเป็นหนังสือไปยังผู้ให้หลักประกันเพื่อให้ชำระหนี้ภายในเวลาอันควรหากผู้ให้หลักประกันไม่ปฏิบัติตามคำบอกกล่าวผู้รับหลักประกันจะนำตราสารหนี้ที่วางหลักประกันไปขายทอดตลาดหรือขายในตลาดซื้อขายตราสารหนี้ที่ทำการซื้อขายโดยทั่วไปก็ได้ให้ไว้ ณ วันที่ ๓กรกฎาคม พ.ศ. ๒๕๕๐ฉลองภพ สุสังกร์กาญจน์รัฐมนตรีว่าการกระทรวงการคลัง[เอกสารแนบท้าย]๑.แบบตั๋วเงินคลัง๒.แบบพันธบัตร๓.แบบตั๋วสัญญาใช้เงิน(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑ วรรคสองแห่งพระราชบัญญัติการบริหารหนี้สาธารณะ พ.ศ. ๒๕๔๘ บัญญัติให้การออกตราสารหนี้การซื้อขายตราสารหนี้ การโอนตราสารหนี้ การใช้ตราสารหนี้เป็นหลักประกันการบังคับหลักประกัน และการมอบหมายให้บุคคลจัดจำหน่าย ให้เป็นไปตามแบบ หลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้โสรศ/จัดทำ๖ สิงหาคม ๒๕๕๐ศิรวัชร์/ปรับปรุง๒๐ ตุลาคม ๒๕๕๙[๑] ราชกิจจานุเบกษาเล่ม ๑๒๔/ตอนที่ ๓๕ ก/หน้า ๑๗/๑๘ กรกฎาคม ๒๕๕๐